

090825550883

**ЗАКИРЖАНОВ Жамшидбек Бахтиярович**

**«№ 104 негізгі орта мектеп»**

**8-сынып оқушысы.**

**Жетекшісі: ТУХТАСИНОВ Уктамжан Иристаевич,**

**информатика пәні мұғалімі.**

**Түркістан облысы, Сайрам ауданы**

**СІЗ БІЛЕСІЗ БЕ?**

Мен әлемге даңқты адамдар өміріне қатты қызығамын. Солардың біреуі әлемге танымал адамдардың бірі – Билл Гейтс. Ол жайлы жинаған ақпаратымды оқырман достарыммен бөліскім келеді.Билл Гейтс – әлемді өзгерткен адамдар қатарына жатады. Басқа миллиардерлерден айырмашылығы – бәріне  өзінің күшімен қол жеткізген. Назарларыңызға **Билл Гейтс туралы қызықты мәліметтерді** ұсынамын.**Еңбек жолын хакерліктен  бастаған.**13 жасында  Билл Гейтс мектеп компьютерін бұзған. Оған достары да көмектескен. Бірақ оқушыға жаза қолданылмаған. Тіпті оны  компьютерлік орталықта жұмыс істеуге шақырған. **Ата-анасы бір жыл компьютерге жолауға тыйым салған**.Билге компьютерге кіруге рұқсат бермеген. Тіпті оған жолауға тыйым салған. Оның әке-шешесі компьютерді «әзәзіл машинасы» деп атаған. Алайда Билл атақты адамдар, олардың табысқа жету жолдары туралы кітаптарды оқуды жалғастырған. **Билдің мектеп кезіндегі алғашқы табысы**.Есейген соң бағдарламалаумен айналысқан. Ақша табу үшін мектебіндегі сабақ кестесінің электронды нұсқасының бағдарламасын жасаған. Оның бұл жұмысы мектеп ұжымына ұнап, бағдарламасын 4200 АҚШ долларына сатып алған. **Емтиханның таңғаларлық қорытындысы**.Ол мектепті 1973 жылы бітірген. Оқуды Гарвард университетінде жалғастыруға бел буған. Билл Гейтс барлық емтиханды жоғары бағаға тапсырған. Жалпы 1600 балдың 1590-ын жинаған.**Дәріс жалықтырған**.Оқуға түскен соң Билл  сабақты қойып, покер ойнаған. Алайда бағдарламалауды жалғастырған.**Билл миллионер болатынын айтқан**.Институтта мұғалімдердің бәріне 30 жасында миллионер атанатынын хабарлаған. Профессорлар Билден жақсы бағдарламалаушы шығатынын, бірақ нашар адам болатынын айтқан.**Билл Гейтс 31 жасында миллиардер атанған**.Тәртіпсіздігінің кесірінен 1974 жылы болашақ Microsoft басшысы ауруханаға түсіп, оқуы үзіліп қалған.**Ең табысты адам**.Билл Гейтс – ең табысты адам. Бірақ ол Гарвардты аяқтамаған. Тек оқуын бір жылдан кейін ғана бітіріп шыққан.**Оның орынсыз болжамдары**.Билл орынсыз болжамдар көп айтқан. Алғашында интернеттің болашағы жоқ деп сендірген. Одан кейін компьютер қолданушыларына 640КБ жетеді деген. Сондай-ақ, Microsoft  ешқашан 32-биттік Windows нұсқасын шығармайтынын айтқан.**Билл Гейтс бірнеше рет заң бұзған**.Билл қатты жылдамдықпен жүргені үшін оның атына айыппұл көп жазылған. Бір кездері жүргізушілік куәлігінсіз көлік жүргізгені үшін қамалған. Сонымен қатар, мас күйінде рөлге отырған кезінде ұсталған.**Стивпен дос болған.**Олар тіпті сүйіктілерімен кездесулерге бірге барған.**Билл үлкен үй салған.** Үй Xanadu 2.0 деп аталған.  Оны тұрғызуға  7 жыл кеткен. Бір қызығы  - үйде 24 дәретхана мен 23 тұрақ болған. Бірақ Билл неліктен мұндай үй тұрғызғаны белгісіз.**Кіріс бойынша 37-ші орында** .Егер Гейтстің компаниясы мемлекет болса, кіріс бойынша 37-ші орында болатын еді.**Билл Гейтс  1994 жылы Милинда Гейтсқа үйленген**.Олар қайырымдылық қорын бірге ашқан.  Қайырымдылыққа 28 миллиард АҚШ долларынан көп ақша жұмсаған. **Microsoft жетекшісі тұтқаны көтермейді**.Ол жұмыс кезінде ешқашан тұтқаны көтермеген.**Қисапсыз табыс**.Билл Гейтстің табысы -  өте жақсы. Тіпті күніне 20 миллион АҚШ долларын табады.

Ал , құрметті оқырман досым сізде қызығатын танымал тұлғаларыңыз жайлы қандай ақпарат бар?